# விக்கிப்பீடியா:ஆலமரத்தடி/தொகுப்பு41

## பெங்களூர் சந்திப்புகள்

நேற்று (செப்டம்பர் 24, 2010) இரு முக்கிய சந்திப்புகள் நிகழ்ந்தன. பகலில் கூகுளுடன் சந்திப்பில் இரவியும் அராபத்தும் நேரில் கலந்து கொண்டனர், சோடாபாட்டில் தொலைபேசியில் கலந்து கொண்டார். நமது முன்வைப்புகளில் முதலாவதை ஏற்றுக் கொண்டதாக இரவியிடம் கேட்டறிந்தேன். கலந்து கொண்டவர்கள் திட்டப்பக்கத்தில் நிகழ்ச்சியைப் பதிவு செய்ய வேண்டுகிறேன்.  
மாலை நடந்த விக்கிப்பீடியா கூட்டத்தில் விக்கிமீடியாவின் பன்னாட்டு வளர்ச்சி அலுவலர் பாரி நியூசுடேடும், அறிவுரைஞர் அச்சல் பிரபலாவும், விக்கிமீடியா ஆட்சிக்குழு உறுப்பினர் பிசாகா தத்தாவும் சிறப்பு விருந்தினர்களாகக் கலந்து கொண்டனர். இரவி, அராபத்துடன் நானும் கலந்து கொண்டேன். பயனர்:Logicwiki-யும் பயனர்:பாலாஜியும் வந்திருந்தனர். இக்கூட்டத்தில்,
- மலையாள விக்கி நண்பர் சிசு' ஒருங்கிணைத்து மயூரநாதன், செல்வா, இரவியுடன் நானும் சிறிது பங்களித்து வெளிவந்த செய்திமடல் வெளியிடப்பட்டது.
- ஒன்றரை ஆண்டுகளாகக் கட்டி வந்த விக்கிமீடியா இந்தியப் பிரிவு (Wikimedia India Chapter) உருவாவதற்கான முறைப்படியான உடன்படிக்கை கையெழுத்திடப்பட்டது. இதன் தொடக்க நாள் செயலராக நானும் கையெழுத்திட்டேன். இது விக்கிமீடியா பிரிவுகள் குழுவின் (Wikimedia Chapters Committee) ஒப்புதலைப் பெற்றுள்ளது. கருநாடக அரசு பதிவுத்துறையினரின் ஒப்புதல் வந்ததும் முறைப்படி இயங்கும்.
- விக்கிமீடியா அறக்கட்டளையின் நேரடி அலுவலகத்தின் பிரிவு ஒன்றை முதல் முறையாக அமெரிக்க ஒன்றியத்துக்கு வெளியே இந்தியாவில் தொடங்குவதாக பாரி அறிவித்தார். விக்கிமீடியாவின் தற்போதைய பார்வையில் தெற்காசியா முதன்மை பெறுவது உறுதியாகிறது.
- விக்கி வளர்ச்சி பற்றிப் பின்னர் நடந்த குழு உரையாடலில் இரவியும் நானும் பல முக்கிய பரிந்துரைகளை முன்வைத்தோம். எடுத்துக்காட்டாக, http://strategy.wikimedia.org/wiki/Proposal:SEO_Market_and_Contributor_Funnel என்ற எனது முன்வைப்பைக் காணலாம்.
- கூகுள் திட்டத்தைப் பற்றிய நெடிய விவாதத்திலும் நாங்கள் கலந்து கொண்டு நமது நிலைப்பாட்டை உறுதிபடவும், குழப்பத்துக்கு இடமில்லாமலும் விளங்கிக் கொள்ளச் செய்தோம். பாரியும் அதற்கு முதல் நாளன்று கூகுள் திட்டக்குழுவைச் சந்தித்திருந்ததால் நமது தரப்பைச் சொல்ல வேண்டியது மேலும் முகன்மை பெற்றது.
- மொத்தத்தில் தமிழ் விக்கி ஒரு தலையான இடம் பெற்றிருந்தது.
- தமிழ் விக்கியில் பறவை கட்டுரைக்கும் பேட்ஃசின் போலியொப்புரு கட்டுரைக்கும் உதவிய ஆங்கில விக்கியர் சியாமளுக்கு நன்றி தெரிவித்தோம்.
- கூட்டத்துக்குப் பின், மேலே குறிப்பிட்டவர்களில் இரவி, நான், பாலாஜி, லாஜிக், "மூத்த தமிழ் விக்கியர்" பயனர்:Santhoshguru ஆகியோர் உணவு விடுதியில் சந்தித்துப் பேசினோம். பாலாஜியையும் லாஜிக்கையும் நம் தளத்துக்குக் கடத்தி வர வாய்ப்பாக அமைந்தது. ;) அதோடு தமிழ் விக்கிக்கு தேடுபொறி வழியாக இன்னும் பலரைக் கொண்டு வருவதற்கான SEO வழிமுறைகளைப் பற்றியும் உரையாடினோம். பாலாஜி தேடுபொறித்துறையில் பணிபுரிந்ததாலும் இரவி SEO பற்றி தொழில்முறை அறிவு பெற்றுள்ளதாலும் பயனுள்ளதாக இருந்தது.  
கலந்து கொண்ட மற்றவர்களும் தகவல்களையும் படங்களையும் இணைக்க வேண்டுகிறேன். -- சுந்தர் <sup>\பேச்சு</sup> 03:47, 25 செப்டெம்பர் 2010 (UTC)
:நிகழ்ச்சி தொடர்பான கீச்சுகள்: http://twitter.com/#search/%23WPMBL19 -- சுந்தர் <sup>\பேச்சு</sup> 03:50, 25 செப்டெம்பர் 2010 (UTC)  
:: ஆங்கில விக்கியரை தமிழுக்கு கடத்தி வரும் பணி தொடங்கியது மகிழ்ச்சியளிக்கிறது. அதிகாலை நான்கு மணிக்கு லாஜிக் கட்டுரைகளை உருவாக்கிக் கொண்டிருந்ததை பார்த்ததும் நினைத்தேன் சந்திப்பில் ஏதோ நடந்திருக்கிறதென்று :-)--சோடாபாட்டில் 04:57, 25 செப்டெம்பர் 2010 (UTC)  
மலர்ந்த, சிரித்த முகங்களைக் காணும்பொழுது உண்மையிலேயே மகிழ்ச்சி பொங்குகின்றது. பகிர்ந்தமைக்கு நன்றி.--செல்வா 02:50, 27 செப்டெம்பர் 2010 (UTC)  
:: நாமளும் அங்க இருந்திருக்கலாம் போல இருக்கு. --Natkeeran 01:28, 29 செப்டெம்பர் 2010 (UTC)